วัดหิรัญรูจีวรวิหาร
วัดหิรัญรูจี เดิมชื่อ วัดน้อย สร้างในสมัยกรุงธนบุรี ประมาณปีพุทธศักราช ๒๓๒๑ โดย เจ้าขรัวเงินพระชนกของกรมสมเด็จพระศรีสุรเยนทรามาตย์ พระมเหสีในรัชกาลที่ ๒ สมัยรัชกาลที่ ๔ พระยาอนุชิตได้ทำการบูรณปฏิสังขรณ์ แล้วถวายเป็นพระอารามหลวง เมื่อปี พุทธศักราช ๒๓๙๗ พระบาทสมเด็จพระจอมเกล้าเจ้าอยู่หัว พระราชทานนามว่า วัดหิรัญรูจี และโปรดให้หล่อพระพุทธรูป ด้วยเงินทั้งองค์ ปางมารวิชัย ประดิษฐานไว้ในพระอุโบสถเพื่อเป็นพระพุทธรูปประจำวัด สถานะและที่ตั้ง วัดหิรัญรูจี เป็นพระอารามหลวงชั้นตรี ชนิดวรวิหาร ตั้งอยู่เลขที่ ๑๒๒ ถนนอินทรพิทักษ์ แขวงหิรัญรูจี เขตธนบุรี กรุงเทพมหานคร มีที่ดินที่ตั้งวัด เนื้อที่ ๑๓ ไร่ ๒ งาน ๔๐ ตารางวา ที่มา : วัดหิรัญรูจี. (๒๕๖๔). ใน กรมการศาสนา , พระอารามหลวง เล่ม ๑. (หน้า .๑๖๙-๑๗๑). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix